Anak bulan

Dalam bidang ilmu falak, anak bulan () atau hilal () ialah fasa bulan yang berlaku apabila Bulan yang beredar mengelilingi Bumi duduk sebaris di antara Bumi pada satu belahnya dan Matahari di sebelah lainnya. Pada ketika ini, bahagian permukaan Bulan yang gelap atau tidak terkena cahaya matahari menghadap Bumi; maka, ia tidak kelihatan dengan mata kasar.

Rupa fasa anak bulan berbentuk bulan sabit dengan sudut lengkuk di antara dua hujungnya yang paling kecil berukuran di antara 5–7°; pencerapan fasa ini lazimnya dilakukan di ufuk barat dalam waktu yang singkat antara waktu terbenamnya matahari dan terbenamnya bulan, lalu masa dan tarikh kemunculan anak bulan akan dipengaruhi oleh kedudukan geografi pencerap. Bulan sabit pertama ini menandakan bermulanya satu bulan dalam beberapa takwim qamari seperti takwim Hijrah. Penggunaan ini juga ditemukan dalam beberapa takwim qamari-suria seperti takwim Ibrani. Namun dalam kalendar Cina, permulaan bulan dimulai dengan bulan gelap.

Dalam bidang astronomi, anak bulan dibezakan dengan bulan gelap untuk mengelakkan kekeliruan, iaitu berlaku ketika kesebarisan dalam longitud gerhana dengan Matahari, dan Bulan tidak kelihatan dari Bumi. Waktu itu adalah unik dan tidak bergantung kepada kedudukan, dan dalam keadaan tertentu, akan kebetulan dengan berlakunya gerhana matahari. Tempoh masa Bulan untuk melengkapkan semua fasanya, ialah rata-rata 29.5306 hari (atau 29 hari, 12 jam, 44 minit, dan 3 saat). Namun, tempoh ini boleh berubah-ubah di antara 29.26 hingga 29.80 hari oleh kerana kesipian orbit Bulan yang disebabkan oleh graviti Matahari.


 Penentuan 

Sela masa antara terbitnya satu anak bulan dengan satu anak bulan yang seterusnya berubah-ubah. Masa purata antara anak bulan, bulan sinod, adalah lebih kurang 29.530588861 hari. Rumus anggaran untuk mengira purata masa bagi anak bulan (persilangan antara Matahari dan Bulan) bagi bulan berturut-turut ialah:

 Lihat juga 

 Bulan hitam
 Bulan biru
 Bulan gelap
 Takwim Hijrah
 Takwim Ibrani
 Awal Muharam
 Takwim qamari
 Takwim qamari-suria
 Fasa bulan
 Penghijaban
 Gerhana matahari

 Rujukan 

 Sumber-sumber 

 Pautan luar 
 Moonsighting locations in Malaysia
 Sacred Astronomy from Zaytuna institute 
 CrescentWatch.org from Zaytuna Institute
 Moon sighting Committee World-wide of Khalid Shaukat
 Moon Sighting from Committee For Crescent Observation, Intl.
 Islamic Crescent Observation Project
 The Length of the Lunar Cycle  (numerical integration analysis)
 Predicting the First Visibility of the Lunar Crescent

Kategori:Fasa Bulan
Kategori:Anak bulan